এক স্থানে থাকার কারণে বেড়েছে। রোববার আমরা চিকিৎসার বিষয়ে পরামর্শ দেব। শনিবার বিকাল পৌনে ৪টায় চিকিৎসক দলটি ‘বাংলাদেশ জেল’ লেখা একটি মাইক্রোবাসে করে কারাগারের মূল ফটক দিয়ে প্রবেশ করেন। কারাভ্যন্তরে প্রায় ১ ঘণ্টা ৫ মিনিট অবস্থান করে খালেদা জিয়ার স্বাস্থ্য পরীক্ষা শেষে বিকাল ৪টা ৫০ মিনিটে তারা বেরিয়ে আসেন। তবে বিএনপি চেয়ারপারসনের স্বাস্থ্য পরীক্ষা বা চিকিৎসার বিষয়ে তারা গণমাধ্যম কর্মীদের সামনে কোনো মন্তব্য করেননি। এ বিষয়ে ঢাকা কেন্দ্রীয় কারাগারের জেলার মাহবুবুল ইসলাম সাংবাদিকদের বলেন, মেডিকেল বোর্ডের সদস্যরা প্রায় ২০ মিনিট ধরে খালেদা জিয়ার স্বাস্থ্য পরীক্ষা করেন। আজ (রোববার) চিকিৎসকরা কারা কর্তৃপক্ষের মাধ্যমে খালেদা জিয়ার জন্য ব্যবস্থাপত্রের (প্রেসক্রিপশন) অফিসিয়ালি রিপোর্ট দেবেন। কী সমস্যা ছিল জানতে চাইলে তিনি বলেন, তার শরীরে আগের যে সমস্যাগুলো ছিল- যেমন, আর্থাইটিস, হাঁটুতে ব্যথা।